recursal/SuperWikiNEXT-32B huggingface dataset:
**שנות ה-60 של המאה ה-3** היו העשור השביעי של המאה ה-3, החלו ב-1 בינואר 260 והסתיימו ב-31 בדצמבר 269.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 260 - שאפור הראשון מחריב את קייסרי
* 267 - תחילת פלישה מסיבית של הגותים לאזור הבלקן.
* 268 - קרב אגם בנקוס - האימפריה הרומית ניצחה בקרב נגד האלמנים באזור אגם גרדה
* 268 - קרב ניש - האימפריה הרומית ניצחה בקרב נגד הגותים באזור ניש

#### סכסוכים לאומיים ואזוריים

#### אירועים פוליטיים משמעותיים

האימפריה הרומית נחלקה במהלך משבר המאה ה-3
* 260 - ולריאנוס נלקח בשבי.
* 260 - עם מותו של אביו, ולריאנוס, הופך גליאנוס לקיסר יחיד.
* 260 - הקמת האימפריה הגאלית על ידי פוסטומוס.
* 268 - קלאודיוס השני גותיקוס הוכתר לקיסר רומא
* 5 בינואר 269 - נבחר האפיפיור פליקס הראשון

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-60 של המאה ה-3** בוויקישיתוף

| עשורים במאה ה-3 |
| --- |
|  | << • 200–209 • 210–219 • 220–229 • 230–239 • 240–249 • 250–259 • 260–269 • 270–279 • 280–289 • 290–299 • >> |
**שנות ה-70 של המאה ה-3** היו העשור השמיני של המאה ה-3, החלו ב-1 בינואר 270 והסתיימו ב-31 בדצמבר 279.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 271 - קרב פלצנטיה - האימפריה הרומית הפסידה בקרב נגד שבטים גרמנים באזור פיאצ'נצה
* 271 - קרב פאנו - האימפריה הרומית ניצחה בקרב נגד שבטים גרמנים במרכז חצי האי האפניני
* 271 - קרב פאביה - האימפריה הרומית ניצחה בקרב נגד שבטים גרמאנים
* 274 - קרב שאלון - אורליאנוס משלב מחדש את האימפריה הגאלית בתוך האימפריה הרומית.

#### סכסוכים לאומיים ואזוריים

#### אירועים פוליטיים משמעותיים

* 272 - בעקבות לחץ של הגותים, דאקיה ננטשה על ידי הרומים.
* 25 בספטמבר 275 - קלאודיוס טקיטוס מתמנה לקיסר האימפריה הרומית בידי הסנאט הרומי

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-70 של המאה ה-3** בוויקישיתוף

| עשורים במאה ה-3 |
| --- |
|  | << • 200–209 • 210–219 • 220–229 • 230–239 • 240–249 • 250–259 • 260–269 • 270–279 • 280–289 • 290–299 • >> |
**כרמא** (Karma) היא רצועת עיטור משיש, הממוקמת לאורך החלק העליון של הקירות הפנימיים של המסגד, והיא אחת המאפיינים הבולטים ביותר של האדריכלות האומיית. היא מופיעה לראשונה במסגד הגדול של דמשק, ומאז זכתה לחיקוים רבים. הרצועה לרוב כוללת אשכולות ענבים משתרגים, עלי גפן ועלי קוציץ סורי ואף רימונים, והיא לרוב מוזהבת. הכרמא התפרסמה בזכות איכותה העיטורית במשך מאות שנים לאחר מכן, דבר שהביא לתחיית הופעתה בתקופה הממלוכית במאות ה-13 וה-14.

הופעת הכרמא
-----------

הכרמא מופיעה לראשונה במסגד הגדול של דמשק, שבנייתו הושלמה ב-715 לספירה על ידי החליף וליד הראשון. בתיאור בניית המסגד של אבן עסאכר, מתואר כי עלות בניית הכרמא עלתה 70,000 דינרים, שמינית מעלות הקמת המסגד כולו. גם כותבים מאוחרים יותר, כמו יאקות אל-חמאווי ואבן כת׳יר (אנ'), היללו את איכותה ויוקרתה של הכרמא שהתנוססה באפריז בחלקו העליון של קיר הקיבלה. גם במסגד הנביא במדינה הופיעה הכרמא, אך תהילתה לא נודעה כמו זו של המסגד הגדול בדמשק.

הכרמא הייתה ניסיון ליצור סגנון אימפריאלי אחיד בתקופה אומיית, ומאז שהופיעה נפוצה כמודל עיטורי במסגדים ברחבי סוריה, אנטוליה ומעבר עד לספרד האומיית. הכרמא, לפי מספר חוקרים, חוותה תחייה בתקופה הממלוכית, והיא מעטרת את קברו של הסולטאן ביברס בדמשק הנמצא בספרייה בשם אל מכתבה אל-זאהיריה (אנ'), שהושלם ב-1281. הכרמא בקברו כוללת שריגי גפנים וסצינות נוף ומבנים. סלטאן קלאוון הוסיף ב-1283 כרמא למוריסטן (בית החולים) של נור א-דין בדמשק (אנ'). גם קברו המונומנטלי של קלאוון בקהיר (אנ') שהושלם ב-1285, הכיל רצועת עלי גפן מוזהבת בחלק העליון של ארבעת קירות המבנה.

* כרמא בקברו של ביברס בדמשקכרמא בקברו של ביברס בדמשק

אפריז הכרמא המקורי נפגע קשות בשריפה שפרצה במסגד הגדול של דמשק ב-1893, ועל צורתה למדים בעיקר מתמונות שצולמו קודם לכן ותיאורים היסטוריים.

לקריאה נוספת
------------

K. A. C. Creswell, Early Muslim Architecture 1, pp. 174-176ֿֿ

הערות שוליים
------------

1. ↑  Ibn 'Asakir, Ta'rikh Madina Dimashq, d.1176
2. ↑  Jean Sauvaget, La Mosquée Omeyyade de Médine, Paris, 1947, p. 80, no. 6, fig. 3
3. ↑  F. B. Flood, Umayyad Survivals and Mamluk Revivals: Qalwunid Architecture and the Great Mosque of
Damascus, Muqarnas 1997, vol. 14.
**כרמי ברינג'ר** (באנגלית: **Beringer Vineyards**), הוא יקב גדול השוכן בסנט הלנה, קליפורניה.

כרמי ברינג'ר נוסד ב-1875 והוא "היקב הפעיל הוותיק ביותר בעמק הנאפה". זהו היקב הראשון שהציע סיורים לציבור ב-1934, בעקבות ביטולה של תקופת היובש. ב-1939, הזמינו ברינג'ר את הבאים לתערוכה הבינלאומית של שער הזהב לבקר ביקב והשתמשו במפות מודפסות לקידום מכירות שעליהן הודפס המשפט "כל הדרכים מובילות לברינג'ר". היקב גם הזמין לביקור כוכבים הוליוודיים בכללם קלארק גייבל, צ'ארלס לוטון וקרול לומברד. מבצעי קידום מכירות ראשוניים אלה נחשבים ללידתה של תיירות היין שעליה מתבססת כיום חלק ניכר מכלכלתה של עמק הנאפה.

השם ברינג'ר והיקב עצמו נמכרו בידי משפחת ברינג'ר לחברת נסטלה ב-1971, והם מכרו את היקב ב-1996. הוא היה בבעלות קבוצת פוסטרס' בשנים 2000–2011. נכון ל-2011, היקב הוא בבעלות Treasury Wine Estates.

קישורים חיצוניים
----------------

ויקישיתוף מדיה וקבצים בנושא **כרמי ברינג'ר** בוויקישיתוף
* 

* אתר האינטרנט הרשמי של כרמי ברינג'ר (באנגלית)
* קווין קורטני, "פרק חדש נקרא על-שמו של 'אבי תיירות היין'", napavalleyregister.com‏, 26 במאי 2005
* פיטר סינטון, "מבשלת פוסטרס' רכשה את ברינג'ר", San Francisco Chronicle

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1990 2862
* LCCN: no2011079615
* VIAF: 170912453
* WorldCat: lccn-no2011079615

 |
**כרם אבראהים גאבר** (בערבית: **كرم إبراهيم جابر**; נולד ב-1 בספטמבר 1979 באלכסנדריה) הוא מתאבק מצרי, שזכה במדליית זהב באולימפיאדת אתונה (2004). גאבר, שהתחרה בסגנון יווני-רומי במשקל של עד 96 ק"ג, היה המצרי הראשון שזכה במדליית זהב אולימפית מאז 1948. 

גאבר גדל במשפחה שעסקה במסחר, והיה הרביעי מבין שבעה ילדים. אחיו הגדולים התאמנו אף הם בהיאבקות, אך לא הגיעו לרמה מקצוענית. הוא החל להתאבק בגיל 8, במרכז נוער שבו אביו, שמת שנה קודם לכן, עסק כמאמן חובב. ב-1995, והוא בן 16, הבחין בו מאמן נבחרת מצרים, יחיא קזריאן, וצירף אותו לסגל הנבחרת.

ב-1997 התמודד גאבר בטורניר בינלאומי ראשון, אליפות העולם לנוער שנערכה בפינלנד, בה זכה במדליית ארד. ב-2001 זכה במדליית זהב במשחקי הים התיכון, ובאליפויות העולם שנערכו ב-2002 במוסקבה וב-2003 בקרטיי זכה במדליית הכסף. 

עם שובו למצרים מהאליפות ב-2002, שבה הגיע להישג הגדול ביותר של ההיאבקות המצרית עד אז, התאכזב מהמענק שקיבל ממוסדות הספורט המצריים, בסך 25,000 לירות מצריות, מענק שהיה נמוך בהרבה מהסכומים שקיבלו שחקני נבחרת הכדורגל. גאבר שקל לפרוש, אך נמלך בדעתו לאחר שקיבל הצעה מהתאחדות ההיאבקות האמריקאית לקבל אזרחות אמריקאית ולהצטרף לשורותיה של נבחרתם, תמורת שכר גבוה. רק לאחר שנסע לארצות הברית, הבינו ראשי ההתאחדות במצרים שהם עלולים לאבד אותו. שרים ופקידים בכירי בממשלת מצרים גויסו לטובת השבתו למצרים, ולאחר שהוסדרו תנאי שכר, מגורים ואימון חדשים, שב גאבר לארצו.

באולימפיאדת אתונה, הרשים גאבר במשך כל הטורניר. בחצי הגמר גבר על מחמט אוזל הטורקי בתוך דקה ותשע שניות בלבד, ובקרב הגמר נזקק ל-3 דקות ו-22 שניות בלבד כדי לנצח את הגיאורגי ראמאז נזאדזה.

בשנת 2007 הורשע גאבר בתקיפת נהג מונית, ונידון ל-3 שנות מאסר. האירועים קטעו את הכנותיו לאולימפיאדת בייג'ינג (2008). באולימפיאדה עצמה כשל בניסיונתיו לזכות במדליה נוספת, והודח בשלב רבע הגמר.

לקראת אולימפיאדת לונדון (2012) הפחית גאבר ממשקלו, ובמשחקים התחרה בקטגוריית המשקל של עד 84 ק"ג. הוא זכה במדליית הכסף, לאחר שהפסיד בקרב הגמר לרוסי אלאן חוגאייב.

קישורים חיצוניים
----------------

ויקישיתוף מדיה וקבצים בנושא **כרם אבראהים גאבר** בוויקישיתוף

* כרם אבראהים גאבר, באתר olympedia.org
* כרם אבראהים גאבר, באתר United World Wrestling
* כרם אבראהים גאבר, באתר שרדוג

* Inas Mazhar, Karam Gaber: The champ, Al Ahram, 2-8 Sep. 2004

הערות שוליים
------------

1. ↑  ניר יהב‏, מצרים: המדליסט האולימפי ייכנס לכלא, באתר וואלה!‏, 31 בדצמבר 2007
**מיקלוש בארבאס** (בהונגרית: **Miklós Barabás**;‏  10 בפברואר 1810 – 12 בפברואר 1898) היה צייר הונגרי. הוא ידוע בעיקר בזכות ציורי הדיוקן שלו, כולל דיוקן מפורסם של פרנץ ליסט צעיר שנעשה ב-1847 ודיוקן של הקיסר פרנץ יוזף הראשון ב-1853.

ביוגרפיה
--------

מיקלוש בארבאס התחנך בבית ספר פרוטסטנטי. הוא צייר מגיל צעיר, ובשנת 1829 היה תלמידו של יוהאן אנדר בווינה. ב-1830 למד ליטוגרפיה מגאבור בארה (1799–1837). בשנים 1834–1835 הוא נסע לאיטליה, שם למד ציור בצבעי מים אצל הסקוטי ויליאם לייטון ליטץ' שהיה מבוגר ממנו בשש שנים; הם התיידדו וסיירו וציירו באזור לאגו מאג'ורה ב-1834, וליטץ' הייתה השפעה רבה על יצירתו העתידית של בארבאס. לבסוף הוא התיישב בפשט ב-1855.

הוא זכה לתמיכה גדולה של המנהיגים הספרותיים והפוליטיים של העידן הרפורמי, ואין ספק שהיה חלוץ האמנות הלאומית ההונגרית. הוא היה מייסד וחבר פעיל בחיי האמנות בהונגריה. ראשיתו של ציור הז'אנר ההונגרי קשור בשמו. "המשפחה הרומנית הולכת ליריד" שלו (1844) נחשב לציור הז'אנר העממי היפה ביותר של זמנו. הוא זכה להצלחה רבה בתערוכת 1844 של האגודה לאמנות וינה, ואחר כך בפשט. הוא בילה את רוב חייו בפשט. במהלך תקופת האבסולוטיזם, הוא נאלץ להתמודד עם בעיות כלכליות, מה שאילץ אותו צייר ולצבוע מזבחות במשך זמן מה. כתוצאה ממאבקו, הוקמה בשנת 1859 אגודת האמנות, אשר היה נשיאה משנת 1862 ועד מותו.

החל משנות העשרים לחייו צייר מספר רב של אנשי האליטה ההונגרית, אוסטרית ורומנית בפורטרטים רשמיים. הנושאים כללו גברים ונשים מהפוליטיקה, מוזיקה וספרות, מנהיגים דתיים, אנשי צבא מהחברה הגבוהה, אך הוא גם צייר סצנות של חיי הכפר ודיוקנאות משפחתיים של איכרים. סגנונו הריאליסטי היה באופנה באמצע המאה ה-19 באירופה, בעשורים שלפני המצאת הצילום והמהפכה האמנותית של האימפרסיוניזם.

הוא הפך לחבר בפרלמנט של הונגריה ב-1867, וייצג את פשט. הוא מת בבודפשט.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **מיקלוש בארבאס** בוויקישיתוף
* מיקלוש בארבאס, באתר "Find a Grave" (באנגלית)
* מיקלוש בארבאס, באתר אנציקלופדיה בריטניקה (באנגלית)

הערות שוליים
------------

1. ↑  Constantin von Wurzbach: "Barabás, Nikolaus." In: Biographisches Lexikon des Kaiserthums Oesterreich (Biographical Lexicon of the Empire of Austria). Part 1 Universitäts-Buchdruckerei L. C. Zamarski (formerly J. P. Sollinger), Vienna 1856, p. 147 f.
2. ↑  Edith Hoffmann: Barabás Miklós. Pantheon, Budapest 1923
3. ↑  "Barabás Nikolaus". In: Österreichisches Biographisches Lexikon 1815–1950 (ÖBL). Vol. 1, Austrian Academy of Sciences, Vienna 1957, p. 48 f

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155888204 (data)
* GND: 122416376
* ISNI: 0000 0000 7849 6502
* LCCN: n84237705
* MusicBrainz: ba0985ce-8e1b-48e3-8d3a-c6980fb69eef
* NKC: xx0217519
* RKD: 4258
* SUDOC: 182378101
* ULAN: 500018233
* VIAF: 52010531
* WorldCat: lccn-n84237705

 |
**T-40** הוא טנק סיור אמפיבי תוצרת ברית המועצות שהופעל על ידי הצבא האדום במלחמת העולם השנייה.

כלי רכב אמפיביים היו חשובים לצבא האדום, עדות לכך היא ייצורם של יותר מ-1,500 טנקים אמפיביים בשנות ה-30 של המאה ה-20. ה-T-40 היה אמור להחליף את טנקים הקלים ה-T-37 וה-T-38 והציג שיפור במספר תחומים: מנוע הכוהל של ה-T-38 הוחלף במנוע בנזין מודרני יותר והוא חומש במקלע בעל קליבר של 12.7 מ"מ לעומת מקלע ה-7.62 מ"מ שהיה בשימוש ב-T-38. עיצובו היה מעולה, אך משום לחצי מלחמה הסובייטים העדיפו ייצור של טנקים אמפיביים קלים, ורק מספר קטן של T-40 נבנו.

ייצורו של הT-40 החל קרוב מאוד לפרוץ מלחמת העולם השנייה, והיה אמור להיכנס לתפקיד ביחידות סיור. כשהצורך לכמות גדולה של טנקים נהיה קריטי, עוצבה גרסה שנייה, לא אמפיבית, של הטנק. עיצוב זה הפך לטנק הT-60. טנק זה היה פשוט יתר, זול יותר, בעל חימוש טוב יותר ומילא אותם התפקידים של הT-40. תחת לחץ המלחמה, נעצר ייצורו של T-40 לטובת ייצורו של T-60. לכן, יוצרו רק 222 יחידות T-40 לעומת 6,000 יחידות של T-60.

הT-40 צולם רבות לאורך מבצע ברברוסה וגם במהלך ההגנה על מוסקבה. הופעותיו של הטנק הפכו נדירות לאחר 1941. כמה T-40 שנשארו בשירות עד שנת 1946 שימשו להכשרת טירונים בבסיסי אימונים.

קישורים חיצוניים
----------------

ויקישיתוף מדיה וקבצים בנושא **T-40** בוויקישיתוף

| רק"מ סובייטי במלחמת העולם השנייה |
| --- |
| טנקים קלים | טנקים מהירים | טנקים אמפיביים |
| T-26 | T-50 | T-60 | T-70 | T-80 | BT-8 | ‏ BT-7 ‏ | BT-5 | | T-37 | T-38 | T-40 |
| טנקים קטנים | טנקים בינוניים | טנקים כבדים |
| T-27 | T-28 | T-34 | T-34/85 | T-44 | T-35 | KV-1 | KV-2 | IS-2 | IS-3 |
| תותחים מתנייעים | נ"מ משוריין |
| ZiS-30 | SU-5 | SU-76 | SU-85 | SU-100 | SU-122 | SU-152 | ISU-122 | ISU-152 | T-60Z | T-70Z | T-90 | ZSU-37 |
| טרקטורים משוריינים | רק"מ מאולתר | רק"מ ניסיוני |
| T-26T | קומסומוליץ | חרקוב | IZ | NI | PPG | SU-100Y | SU-100Y | טנק מעופף A-40 |
| מכוניות משוריינות |
| D-8 | D-12 | D-13 | FAI | BA-10 | BA-11 | BA-20 | BA-21 | BA-3 | BA-6 | BA-27 | BA-64 | BA-I | LB-62 | LB-23 |
| רכבים משוריינים אמפיביים | זחל"מים משוריינים | מזחלות שלג ממונעות עם מדחף |
| PB-4 | PB-7 | BAD-2 | BA-30 | ANT-IV | NKL-16 | NKL-26 | RF-8 | ASD-400 |
**ריכרד קורהר** (בגרמנית: **Richard Korherr**‏, 1903, רגנסבורג - 1989, בראונשווייג) היה פקיד באס-אס ומומחה לסטטיסטיקה, מחבר דו"ח קורהר על התקדמות "הפתרון הסופי של הבעיה היהודית".

חייו
----

קורהר היה עובד המשרד לסטטיסטיקה של הרייך, יושב-ראש מועצת החברה הממלכתית 'רייך ומולדת' (Reich Und Heimat) ומחבר ספרים אקדמיים וספרות פופולרית בנושא תורת הגזע. בתקופת השלטון הנאצי היה קורהר חבר המפלגה הנאצית ומנהל המדור לסטטיסטיקה ומדיניות דמוגרפיה במטהו של רודולף הס. מ-1940 היה קורהר מפקח ראשי במשרד הסטטיסטיקה של היינריך הימלר ובין תפקידיו עיבד את נתוני "הפתרון הסופי של הבעיה היהודית" תוך שהוא נעזר בפקיד של "ההתאחדות הארצית של היהודים בגרמניה" ובחומר שסיפקו פקידיו של אדולף אייכמן בדו"ח שאותו כתב ועדכן בין השנים 1943-1944. במשפטו הודה אייכמן שמדורו נעזר בדו"ח קורהר לשם תכנון ההשמדה. 

לאחר המלחמה לא הובא דו"ח קורהר כראייה במשפטי נירנברג. קורהר ניסה להמעיט בערך עבודתו, וטען שלא הבין את משמעותה לגבי רצח היהודים. הוא היה פקיד במשרד האוצר במערב גרמניה ומרצה באקדמיה לכלכלה ומדעי החברה בנירנברג. בשנות החמישים פורסם ספרו של ג'רלד רייטלינגר על "הפתרון הסופי" ובו פרטים על דו"ח קורהר. כתוצאה מכך, ב-1961 פוטר קורהר ממשרתו. מעדויות שנאספו בשנות השבעים עולה כי קורהר ידע על השמדת היהודים, ואף טען שעובדה זו הייתה ידועה בגרמניה בתקופת השואה.

לקריאה נוספת
------------

Karl Heinz Roth and Götz Aly, The residue-free detection. People counting, identifying, screening, sorting under National Socialism. Rotbuch Verlag Berlin 1984, revised edition Fischer (Tb), Frankfurt 2000, מסת"ב 3-596-14767-0

קישורים חיצוניים
----------------

* הערך **ריכרד קורהר** באנציקלופדיה של השואה באתר יד ושם
* מתוך דו"ח קורהר, באתר יד ושם

הערות שוליים
------------

1. ↑  Gitta Sereny: Albert Speer. Goldmann, München 2001, מסת"ב 3-442-15141-4, p. 417

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286873805171
* GND: 124375901
* ISNI: 0000 0001 1577 2802
* LCCN: no98088470
* NLA: 36088274
* NTA: 242121586
* SUDOC: 161182437
* VcBA: 495/182224
* VIAF: 89087021
* WorldCat: lccn-no98088470

 |
**קפלר-452** (באנגלית: **Kepler-452**) הוא כוכב מסוג G, שהתגלה על ידי טלסקופ החלל קפלר. התגלית פורסמה על ידי נאס"א ב-23 ביולי 2015.

היסטוריה גילוי הכוכב
--------------------

גילוי הכוכב היה חלק מהמשימה לגלות כוכבים אחרים. צוות "קפלר" קרא לכוכב "קפלר-452" על פי הנוהל הרגיל של מתן שמות לגרמי שמים שהתגלו על ידי הטלסקופ. כוכבי לכת המועמדים המשויכים לכוכבים, שנחקרו על ידי משימת "קפלר", מוקצים את הכנויים "01" וכו' לאחר שם הכוכב (לדוגמה: קפלר 88,75,101) לפי סדר הגילוי.

מאפיינים
--------

קפלר 452 הוא כוכב מסוג G במרחק 1,830 שנות אור מכדור הארץ, בקבוצת הכוכבים ברבור. גיל קפלר-452 שישה מיליארד שנים לעומת השמש שהיא בת 4.5 מיליארד שנים. מסת הכוכב כ-4% יותר ממסת השמש, והרדיוס כ-11% יותר מרדיוס השמש. הטמפרטורה הממוצעת היא 5,483 מעלות צלזיוס.

הכוכב מועשר במתכת (H/Fe –ברזל/מימן) כמות המתכות שבו כ-62% יותר מכמות המתכות שניתן למצוא בשמש.

כוכב לכת
--------

במערכת קפלר 452 התגלה כוכב לכת אחד קפלר-452b, שנכון לזמן הגילוי, היה כוכב הלכת הקטן ביותר באזור ישיב מבין אלה שאותרו וייתכן שתנאיו הפיזיים מתאימים לקיום חיים.

קישורים חיצוניים
----------------

* קפלר-452, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑
**ריכרד פֿרַיי** (**Richard Frey**, בסינית: פֿוּ לַאי, 傅 莱; 11 בפברואר 1920, וינה, אוסטריה — 16 בנובמבר 2004, בייג'ינג, סין) היה רופא ומדען יהודי-אוסטרי שנמלט מאימת הנאצים לסין ערב מלחמת העולם השנייה. התגייס כרופא לשורות צבאו של מאו דזה-דונג. אחרי כינון הרפובליקה העממית של סין פעל בבקרת מחלות מגפתיות. הקים את מסד הנתונים הרפואי הממוחשב הראשון בארצו המאמצת. בשנות ה-80 וה-90 היה חבר מליאות המועצה המדינית המייעצת העליונה של סין.

קורות חייו
----------

נולד בשם ריכרד שטיין, בן יחיד להורים יהודים אמידים. למד רפואה בווינה. היה חבר המפלגה הקומוניסטית האוסטרית. הגיע לסין ב-1939, אחרי סיפוח אוסטריה לגרמניה הנאצית (ה"אנשלוס"), בדומה לרופא יעקב רוזנפלד ובסיוע הקונסול הסיני, חסיד אומות העולם חה פנגשאן. הועסק כשנתיים בבית החולים האמריקאי-גרמני ובבית החולים של המיסיון האנגלי בטיינג'ין, והשלים את לימודיו בבית-הספר לרפואה שם. ב-1941, במהלך מלחמת סין–יפן השנייה, התגייס לשורות צבא הגרילה של מאו דזה-דונג ("צבא הדרך השמינית"), טיפל בפצועים והכשיר רופאים וחובשים באזור החזית.

זכה לאות הוקרה ממאו על הישגיו בהדברת מחלת המלריה בשיטות רפואה סינית מסורתית, וב-1944 התקבל כחבר במפלגה הקומוניסטית של סין. ב-1945, בעת שפעל במחוז יאן-אן (Yan'an) (הבסיס הפוליטי והצבאי של המפלגה הקומוניסטית הסינית בשנים 1936–1948), הצליח פריי, לראשונה בסין, ובסיוע ידידים אמריקאים שדאגו לאספקת נבגים מתאימים ומעט ציוד, להפיק ולייצר פניצילין בכמויות משמעותיות.

בתום המלחמה נשא לאישה את חברתו לדרך לִי בִּין זוּ, אֵם שלושת ילדיו. במלחמת האזרחים המשיך בעבודתו בשרות צבא השחרור העממי, וכמו כן לימד בבית-הספר לרפואה של יאן-אן.

עם הקמת הרפובליקה העממית של סין ב-1949 בחר להישאר בה, עבר לצ'וֹנְגצִ'ינְג ועסק בבקרת מחלות מגפתיות ומניעתן בקרב מיעוטים וביישובים נידחים בחבלי דרום-מערב סין. כמו כן לימד בבית-הספר לרפואה של צ'ונגצ'ינג בתחום התמחותו – אפידמיולוגיה. התוצר המדעי של עבודתו באותה תקופה היה תיעוד נרחב של המחלות האנדמיות שבהן נתקל במחוזות הללו.

בתקופת מהפכת התרבות בסין סבל זמן מה מדיכוי כ"סוכן זר", ובתוך כך אף בוטלו נישואיו. בשוך המהפכה שב למעמדו. ב-1962 מונה ליועץ לאקדמיה הסינית למדעי הרפואה בבייג'ינג בתחום המידע הרפואי. בשנות ה-80 הקים וניהל את מסד הנתונים הממוחשב הראשון במרכז למידע רפואי בבייג'ינג ודאג לחיבורהּ לרשת הבינלאומית (MEDLINE). לפני פרישתו כיהן כיו"ר המכון למידע וכאוצר ספריית האקדמיה הרפואית המדעית של סין. בצד פעילותו המדעית שימש כיועץ לקשרי חוץ של המפלגה הקומוניסטית הסינית עם ארצות המערב. היה חבר במליאות השישית עד התשיעית (1983–1998) של המועצה המדינית המייעצת של סין (CPPCC).

ריכרד פריי נפטר בגיל 84 בבייג'ינג. תרם את אבריו למדע. מצבתו הוקמה באתר ההנצחה לנופלים בבאודינג שבחבל חביי, בצד מצבות הזיכרון לרופאים נורמן בֶּתוּן (Norman Bethune) הקנדי ודווארקנאת קוֹטנִיס (Dwarkanath Kotnis) ההודי, שסייעו לסינים במלחמתם ביפנים. הן נשיא סין חוּ גִ'ינְטָאו והן נשיא אוסטריה היינץ פישר הניחו זרים על מצבתו. פועלו מונצח בספרות על תולדות סין ובמספר מקומות ברחבי סין.

ראו גם
------

* יעקב רוזנפלד

קישורים חיצוניים
----------------

ויקישיתוף מדיה וקבצים בנושא **ריכרד פריי** בוויקישיתוף
**עמי ג'יימס** (נולד בישראל ב-6 באפריל 1972) הוא אמן קעקועים ישראלי-אמריקאי.

ג'יימס נולד בעיר שארם א-שייח', דאז תחת שליטת ישראל (כיום במצרים). בגיל 4 אביו, אמריקאי שהתגייר, עזב את הבית. בגיל 6 פונו אימו ואחיו מהעיר בעקבות פינוי סיני. בגיל 12 עבר למיאמי שבארצות הברית, ובגיל 18 חזר לישראל לתקופת שירותו בצה"ל, שם שירת כצלף בסיירת גולני. בגיל 15 החליט להיות אמן קעקועים, אחרי שעשה את הקעקוע הראשון שלו, ולכן בשנת 1992 הפך למתלמד אצל אמן קעקועים. מאוחר יותר הקים מכון קעקועים בשם "קעקועי אהבה-שנאה" במיאמי ביץ', ביחד עם שותף, והקים חברת ביגוד בשם "דה-וויל" ביחד עם מספר אנשים אחרים. בשנת 2006 עיצב סדרת טלפונים סלולריים בשם "RAZR 3" לחברת מוטורולה.

מכון הקעקועים שלו הוא הנושא של תוכנית מציאות אמריקאית בשם "קעקועים בע"מ" בערוץ TLC.

עמי נשוי לג'ורדן ולשניים בת בשם שי-לי.

קישורים חיצוניים
----------------

* אתר הבית של עמי ג'יימס
* אתר חברת הבגדים של עמי ג'יימס
* טל מילר, דגל הדיו, באתר ynet, 26 בספטמבר 2011 ראיון עם עמי ג'יימס.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016016819
* VIAF: 242145542806596642097
* WorldCat: lccn-no2016016819

 |
**קפלר-438b** (באנגלית: **Kepler-438b**) הוא כוכב לכת שמקיף כוכב מסוג ננס אדום אשר נקרא קפלר-438. קפלר-438b נמצא באזור ישיב, הוא בעל רדיוס של פי 1.12 מזה של כדור הארץ והוא מוגדר כדמוי ארץ. כוכב לכת זה נמצא בקבוצת הכוכבים נבל והוא רחוק 475 שנות אור מכדור הארץ. הוא התגלה על ידי טלסקופ החלל קפלר של נאס"א וקיומו הוכרז ב-6 בינואר 2015.

מאפיינים
--------

### קפלר-438b

קפלר-438b הוא כוכב לכת בגודל כדור הארץ, בעל מסה ורדיוס קרובים לאלו שבכדור הארץ. הרדיוס של כוכב לכת זה הוא פי 1.12 מרדיוס כדור הארץ ומסתו לא ידועה. הטמפרטורה הממוצעת של קפלר-438b היא 276 קלווין (3°C), קרובה לזו שבכדור הארץ. קפלר-438b מקיף את כוכב האם שלו קפלר-438 כל 35.2 ימים. קפלר-438b ככל הנראה נמצא בנעילת גאות עקב קרבתו לכוכב האם ומפנה תמיד את אותו צד כלפי כוכב האם (כמו במקרה של הירח של הכדור הארץ).

### כוכב האם

קפלר-438 הוא כוכב האם אותו מקיף קפלר-438b. קפלר-438 הוא כוכב מסוג ננס אדום בסיווג ספקטרלי M. מסתו היא 0.54 ממסת השמש והרדיוס שלו הוא 0.52 מרדיוס השמש. טמפרטורת פני השטח היא 3748 קלווין וגילו של הכוכב מוערך ב-4.4 מיליארד שנים, רק 200 מיליון שנים צעיר יותר מהשמש שלנו. בהירותו של כוכב זה מכדור הארץ היא 14.467. לפיכך, לא ניתן לראותו מכדור הארץ בעין בלתי מזוינת.

מחייה ומחקרים
-------------

קפלר-438b רחוק 24 מיליון קילומטר מכוכב האם שלו ונמצא באזור הישיב, אזור המאפשר תנאים מתאימים לקיום חיים. עם זאת, הוא נתון לפעולות קרינה חזקות מכוכב האם שלו כל 100 ימים, עם סערות חזקות בהרבה מההתפרצויות הסולאריות של השמש של כדור הארץ. חוקרים באוניברסיטת וורוויק שבבריטניה טוענים שכוכב לכת זה לא ראוי למחיה עקב כמויות הקרינה הגדולות שהוא מקבל. העובדה שכוכב לכת כלשהו נמצא באזור הישיב של כוכב האם שלו לא בהכרח מבטיחה שהתנאים בו מתאימים לחיים כאשר ישנם משתנים רבים כגון קרינה, אטמוספירה ועוד.

קפלר-438b נמצא במרחק של 475 שנות אור מכדור הארץ, מרחק רב מדי עבור הטלסקופים כיום לחישובים מדויקים לגבי מסתו או אפילו על מנת לקבוע אם יש לו אטמוספירה או לא. טלסקופ החלל קפלר מתרכז בחלק קטן וקבוע בשמיים, אך דור ההמשך שלו בדוגמת טלסקופ החלל TESS יהיה גמיש יותר.

קישורים חיצוניים
----------------

* קפלר-438b, בבסיס הנתונים SIMBAD לגרמי שמיים אסטרונומיים

  

* קפלר-438b באנציקלופדיה לכוכבי לכת חוץ-שמשיים
* קפלר-438b בארכיון כוכבי הלכת החוץ-שמשיים של נאס"א
* "אנחנו לא לבד? 5 הכוכבים התאומים של כדור הארץ", 23 בנובמבר 2015, אתר ynet

הערות שוליים
------------

1. ↑  ‏ "NASA's Kepler Marks 1,000th Exoplanet Discovery, Uncovers More Small Worlds in Habitable Zones", ‏ 6 בינואר 2015, אתר נאס"א
2. ↑  ‏ "Kepler-438b: Astronomers Find Most Earth-Like Exoplanet Yet", ‏ 8 בינואר 2015, אתר 'SCI-NEWS.com'
3. ↑  ‏ "'Earth-like' Exoplanet Likely Not Habitable", ‏ 18 בנובמבר 2015, אתר 'voanews.com'
**השומרוני הטוב** (באנגלית: **The Finale**) הוא שמו של פרק הטלוויזיה האחרון בקומדיית המצבים הפופולרית **סיינפלד**.

הפרק שודר ב-14 במאי 1998 ברשת NBC, ונצפה על ידי 76 מיליון צופים אמריקאים. נכון ל-2020, זהו פרק הסיום הרביעי הנצפה ביותר בהיסטוריה של הטלוויזיה האמריקאית, אחרי The Fugitive (אנ')*,* מ.א.ש וחופשי על הבר.

רקע
---

בפרק מתארחים עשרות שחקנים שגילמו דמויות משניות לאורך כל הסדרה. בפעם הראשונה והאחרונה מאז העונה השביעית, ג'רי מבצע בפרק קטעי סטנד-אפ. יוצר הסדרה לארי דייוויד, שפרש מהסדרה לאחר העונה השביעית, חזר כדי לכתוב את התסריט לפרק הסיום.

עלילה
-----

בפרק החותם את הסדרה, NBC מזמינים את ג'רי וג'ורג' לפגישה, שבה הם מודיעים להם על כך שברצונם להזמין 13 פרקים של התוכנית "ג'רי", שצולמה כמה שנים קודם לכן ולא נבחרה להמשך. כדי לפצות על הזמן שבו נזנחה התוכנית, נותנת הרשת לסיינפלד ולקוסטנזה אפשרות לטוס לכל יעד בעולם במטוס הפרטי של NBC, ויחד עם קריימר ואיליין הם מחליטים לטוס לפריז.

בעקבות בעיות טכניות, נאלץ המטוס לנחות בעיירה הפיקטיבית "לייתם" במסצ'וסטס. הארבעה מטיילים בעיר עד לתיקון המטוס ורואים אדם שמן נשדד, אך במקום לעזור לו הם מעדיפים לצלם את האירוע ולהוסיף הערות סרקסטיות על הנעשה. שוטר שמגיע למקום עוצר אותם על כך שלא עשו דבר כדי לעזור לקורבן, מתוקף חוק השומרוני הטוב.

משפט מתנהל נגד הארבעה, ובמהלכו מביאה התביעה עשרות דמויות שהופיעו במהלך תשע עונות הסדרה, שנפגעו מאחד או יותר מהארבעה. המשפט מסתיים בהרשעת הארבעה, והם נשלחים לכלא לשנה. לקראת סוף הפרק האחרון אומר ג'רי משפט זהה לחלוטין למשפט הראשון שפתח את הסדרה: "הכפתור השני הוא כפתור המפתח. הוא במפורש בונה או הורס את החולצה", כאשר ג'ורג' שואל אותו בתגובה: "לא ניהלנו את השיחה הזו בעבר?".

על רקע הקרדיטים, ג'רי מציג את מופע הסטנד-אפ שלו מול האסירים בבית הכלא, במדי אסיר.

בפרק יש אירוניה מסוימת בכך שהתוכנית שנודעה כ"תוכנית על כלום", הסתיימה בכך שהדמויות הראשיות נכנסות לכלא על כך שלא עשו כלום.

קישורים חיצוניים
----------------

ויקישיתוף מדיה וקבצים בנושא **The Finale** בוויקישיתוף

| סיינפלד |
| --- |
| יוצרים | לארי דייוויד • ג'רי סיינפלד |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |
| פרקים בולטים | ההתערבות • השומרוני הטוב |
פירוש נוסף ערך זה עוסק במכשיר להטלת שקפים. אם התכוונתם לדרגה בכנסייה הנוצרית, ראו אפיסקופי.
אפיסקופ אשר שימש באולם ההרצאות של אוניברסיטת קיימברידג' בסוף המאה ה-19
**אפיסקופ** (באנגלית: **Episcope**) הוא מכשיר המציג חפצים אטומים לאור על ידי הארתם מלמעלה באמצעות מנורה. מערכת מראות, מנסרות ועדשות ממקדות את התמונה המתקבלת על המרקע. כיוון שהם חייבים להטיל את האור המוחזר, באפיסקופים דרושות עדשות גדולות יותר מאשר במטולי שקפים ונורות בעלות בהיקות גבוהה יותר. יש לוודא שהחפצים האטומים אינם ניזוקים כתוצאה מהטמפרטורה הגבוהה שגורם החום שפולט מקור האור. אפיסקופים כבר אינם נפוצים בעת המודרנית. מכשירי התצפית בחלק מהטנקים ששימשו במלחמת יום הכיפורים נקראו אפיסקופים.

אפיסקופים שימשו בעבר להטלת שיקופים של דפים של ספר, ציורים, מינרלים, עלים וכדומה. הם יוצרו ושווקו ככלי אומן כדי לאפשר העברת תמונות אל משטחים כמו בדים, או למען הרצאות ושיעורים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אפיסקופ** |
| ויקישיתוף תמונות ומדיה בוויקישיתוף: **אפיסקופ** |

הערות שוליים
------------

1. ↑  זיו פארן מספר כיצד מפקדו נפגע במלחמה וישב המום בצריח עם שברי עדשות האפיסקופ בעיניו, באתר יוטיוב, ‏18 באפריל 2023
הנרי וושבורן
**הנרי דאנה וושבורן** (באנגלית: **Henry Dana Washburn**;‏ 28 במרץ 1832 - 26 בינואר 1871) היה חבר בית הנבחרים של ארצות הברית מטעם אינדיאנה וגנרל בצבא האיחוד במלחמת האזרחים האמריקנית.

נולד בוינדזור, ורמונט, ועבר לאינדיאנה בשנת 1850. למד בניו יורק עריכת דין, והצטרף ללשכת עורכי הדין בשנת 1853, ועבד בכך בניופורט, אינדיאנה, ובמהרה הצטרף למערכת הפוליטית המקומית.

עם פרוץ מלחמת האזרחים הצטרף לצבא האיחוד ומונה למפקד רגימנט ביולי 1865. הוא התקדם במהרה במסלול הדרגות, ועד אוגוסט מונה למייג'ור גנרל (מקביל לדרגת האלוף בצה"ל) באוגוסט באותה שנה.

לאחר סיום המלחמה נבחר לבית הנבחרים, בקונגרס ה-39 וה-40. לאחר מכן, בשנת 1869, מונה למשלחת סיור ברחבי מונטנה, במה שיהפוך מאוחר יותר לפארק הלאומי ילוסטון. הר וושבורן, הממוקם בפארק קרוי על שמו.

וושבורן מת בביתו בקלינטון, אינדיאנה ב-26 בינואר 1871.

קישורים חיצוניים
----------------

* הנרי וושבורן באתר המדריך הביוגרפי של הקונגרס של ארצות הברית (באנגלית)
* הנרי וושבורן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3773 1596
* LCCN: n2002072456
* SNAC: w6fb6njm
* SUDOC: 244357412
* US Congress: W000172
* VIAF: 21503371
* WorldCat: lccn-n2002072456

 |
פירוש נוסף ערך זה עוסק בעיר מקראית בהר יהודה. אם התכוונתם למטע גפנים או עצי פרי אחרים, ראו כרם.

**כרם** הייתה עיר מקראית בהר יהודה. היא מוזכרת בקבוצה 9 של רשימת ערי יהודה, במסגרת תיאור נחלת שבט יהודה. הקבוצה נשמטה מנוסח המסורה ושרדה רק בתרגום השבעים, בספר יהושע, פרק ט"ו, אחרי פסוק נ"ט. במחקר מקובל להתייחס לנוסח החסר כאל פסוק 59ג, בו נמנות הערים הבאות:

אפרתה, תקוע, עיטם, פעור, בית לחם, שרש\צבה(?), כרם, גלים, ביתר, מנחת. השם הסתום "טטם" הוא אולי שיבוש מנטופה.

זיהוי
-----

זיהויה של כרם מקבוצה 9 של רשימת ערי יהודה סבוך, משום שהופעתה במקרא יחידאית, ומיקומה ידוע מתוכו רק באופן כללי מאד. לפיכך, כל זיהוי יהיה בגדר השערה. מקובל היה כי כרם זהה עם העיר בית הכרם הנזכרת בספר ירמיהו, פרק ו', פסוק א', בספר נחמיה, פרק ג', פסוק י"ד, ובמקורות חיצוניים. את בית הכרם יש לזהות בין ירושלים לתקוע, והצעת הזיהוי של **בית הכרם** באתר "רמת רחל" מסתברת מאד. אולם, מיקומה של **כרם** בקבוצה 9 מקשה על ההנחה כי כרם זהה לבית הכרם ושוכנת באותו אתר (רמת רחל). חלקה השני של הרשימה בקבוצה 9 כולל בעיקר יישובים המצויים באגן נחל שורק ויובליו, ולא בסמוך לרמת רחל. לעומת זאת בתוך התחום שמגדיר החלק השני של קבוצה 9 נמצא עין-כארים, כיום עין כרם, ולכן ייתכן ששמה של כרם מקבוצה 9 השתמר במקום זה. נמצאו כאן שרידים מתקופת הברזל, כך שהאתר התקיים בתקופת קיומה המשוערת של כרם שלפנינו. למעשה, אם לא היו לפנינו הנתונים על בית הכרם (ששמה לא נשתמר בשום מקום), אין ספק שכרם הייתה מזוהה בעין-כארים, בשל שימור השם בצירוף המיקום הגאוגרפי.

השם 'כרם' הוא מסוג השמות המורים על מאפיין שמטיבו עשוי להתאים ליישובים רבים, כמו השמות 'גת' (הקרוב ל'כרם'), 'שכה', 'אפק' וכן הלאה. לפיכך בהחלט ייתכן כי בהר יהודה התקיימו שני יישובים (או יותר), שמרכיב זה היה חלק משמם, וכי עין-כארים משמרת את שמו של יישוב מקראי קדום. המועמדת הטובה ביותר להיות יישוב זה היא כרם של קבוצה 9 ברשימת ערי יהודה.

כללו של דבר, עדיף לזהות את כרם מקבוצה 9 באתר שבעין-כארים, אף על פי שלא ניתן לשלול את האפשרות שהיא בכל זאת זהה לבית הכרם שבאתר רמת רחל.

הערות שוליים
------------

1. ↑  ליונשטאם באנציקלופדיה מקראית ב: עמ' 85-84.
2. ↑  סלר 1946, עמ' 8 = S.J. Saller, Discoveries at St. John's Ein Karim, 1941-1942, Jerusalem 1946.

גם הנרות בלוח 1:35 מס' 8–15, המוצגים שם כמודרניים, נראים להיות מתקופת הברזל, וכך גם אולי שברים נוספים באותו לוח.
3. ↑  אבי עופר, **הר יהודה בתקופת המקרא (עבודת ד"ר)**, 1993, עמ' 3: 54–55.
**אוואלד פון לוכו** (בגרמנית: **Ewald von Lochow**;‏ 1 באפריל 1855 – 11 באפריל 1942) היה גנרל גרמני שפיקד על קורפוס ואחר כך על ארמייה בחזית המערבית.

ביוגרפיה
--------

### תחילת הקריירה

פון לוכו נולד ב-1 באפריל 1855 לאביו פרדיננד פון לוכו שהיה בעל אחוזה ולאשתו אגנס לבית פון שליבן, בברוט שהשתייכה לממלכת פרוסיה. ב-1878 התגייס לצבא הגרמני הקיסרי ומילא בצבא תפקידי פיקוד ומטה. בשנת 1906 מונה למפקד דיוויזיית המשמר ה-2, ובשנת 1912 מונה למפקד הקורפוס ה-3.

### מלחמת העולם הראשונה ואחריתו

בפרוץ מלחמת העולם הראשונה היה פון לוכו מפקד הקורפוס ה-3 שהיה חלק מהארמייה הראשונה ולחם בחזית המערבית, ונטל חלק בקרבות מונס, לה קאטו ובקרב על המארן. ב-14 בינואר 1915 קיבל פון לוכו את העיטור פור לה מריט על חלקו בהדיפת המתקפות הצרפתיות בסואסון יומיים קודם לכן. לאחר מכן פיקד על בלימת המתקפות הצרפתיות באראס ובלה באסה.

באוקטובר 1915 הועבר פון לוכו עם הקורפוס שבפיקודו לסרביה, שם השתתף במערכה המוצלחת לכיבוש סרביה. על חלקו במערכה קיבל פון לוכו ב-13 בנובמבר תוספת עלי אלון לעיטור הפור לה מריט.

ב-30 בנובמבר 1916 מונה פון לוכו למפקד הארמייה החמישית במקום וילהלם, נסיך הכתר של גרמניה שמונה למפקד קבוצת ארמיות. ב-15 בדצמבר 1916 הוביל פון לוכו מתקפה כבדה על הצרפתים, אולם המתקפה נכשלה בצורה מחפירה, ובעקבות כך הודח פון לוכו מתפקידו, וב-29 בינואר 1917 פרש מהצבא.

פון לוכו נפטר בברלין ב-11 באפריל 1942 והוא בן 87 שנים.

עיטורים
-------

* פור לה מריט עם עלי אלון
* הצלב הגדול של מסדר העיט האדום עם חרבות
* מסדר הכתר
* צלב הברזל דרגה ראשונה ושנייה (1914)

ראו גם
------

* הקיסרות הגרמנית במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **הגנרל אוואלד פון לוכו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 137847831
* ISNI: 0000 0000 5890 832X
* VIAF: 86022796
* WorldCat: viaf-86022796

 |
Epiphone Emperor
**אֶפּיפון** (באנגלית: **Epiphone**) היא חברה אמריקאית לייצור כלי נגינה שהוקמה בשנה 1873 על ידי אנסטסיוס סטאתופולוס (Stathopoulos).
לפני שנקנתה על ידי חברת גיבסון בשנות ה-50 המאוחרות, אפיפון הייתה היריבה הגדולה של גיבסון בייצור גיטרות מסוג archtop (גיטרות חשמליות עם גוף נפח). אפיפון ייצרה גם גיטרות בס, בנג'ו וכלי מיתר אחרים.
חולשת החברה אחרי מלחמת העולם השנייה איפשרה לגיבסון להשתלט עליה.

מצב החברה היום
--------------

אפיפון היא חברת בת של חברת גיבסון, ולכן רבים ממוצריה דומים לגרסאות של גיבסון, אך אפיפון עדיין מחזיקה בקו הייצור שלה לדגמי נפח.

אפיפון מייצרת העתקים כמעט מדויקים של גיטרות גיבסון עם דגש על חיסכון, ובכך הן מיועדות להיות גיטרות לתקציב נמוך.

אפיפון מייצרת גם קולקציה של מגברים.

קו המוצרים בימינו
-----------------

### מגברים

גיבסון מייצרת מגברי אפיפון מאז שנות ה-60 המהווים העתקים של מגברי פנדר ו גיבסון.
גיבסון החליטה להשיק קו חדש של מגברים ב-2005 ביניהם דגמים מוכרים כמו "So Cal" או "Blues Custom".

### גיטרות

דגמים אלה מיוצרים על ידי אפיפון:

### העתקים - גיבסון

סמל אפיפון - מופיע על מגן פיקאפים
* Les Paul
* The Explorer
* מספר דגמים של SG כולל גם G400, G310 ,SG Special וגם SG CUSTOM.
* כ-20 דגמים של גיבסון לס פול ביניהם דגמי Custom
* ה Dot (כולל ה Dot Studio),בדומה ל ES-335
* The Flying-V
* The Firebird
* The Thunderbird
* The Blackbird
* The ES-175
* The ES-295
* The EDS-1275 Dual-neck
* The Hummingbird
* The LP-100
* Blueshawk
* Nighthawk

### דגמי אפיפון (מסורים)

* כמה גרסאות של Sheraton
* כמה גרסאות של Casino
* Riviera בגרסאות 6 וגם 12 מיתרים
* The Broadway
* The Emperor Regent
* Several versions of the Zephyr:
	+ Zephyr Blues Deluxe
	+ Zephyr Regent
* The Supernova
* The Wildkat
* The AlleyKat
* The Flamekat
* Nick Valensi Riviera P-94
* The Viola Bass
* Jack Casady Bass
* The Coronet
* Epiphone Wilshire

ראו גם
------

* גיבסון (חברה)
* פנדר
* טקמיני גיטרות

קישורים חיצוניים
----------------

ויקישיתוף מדיה וקבצים בנושא **אפיפון** בוויקישיתוף
* אתר האינטרנט הרשמי של אפיפון
* אפיפון, ברשת החברתית טוויטר

* אפיפון, ברשת החברתית אינסטגרם

* אפיפון, סרטונים בערוץ היוטיוב
* המספרים הסדרתיים של אפיפון

הערות שוליים
------------

1. ↑  שם החברה "Epiphone" הוא הלחם של כינוי היוצר "Epi" והמילה "Phone" שפירושה ביוונית הוא "צליל".

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n97029381
* VIAF: 158445208
* WorldCat: lccn-n97029381

 |
**מיקלוש ברודי** (בהונגרית: **Bródy Miklós**; ברומנית: **Miklós (Nicolae) Bródy**;‏ 30 במרץ 1877 – 17 בדצמבר 1949) היה מלחין, מנצח, שחמטאי יהודי-הונגרי-רומני.

קריירה שחמטאית
--------------

בשנת 1897 חלק ברודי מקום 4–5 בתחרות ברלין (ניצח: איגנץ פון פופיל). באותה שנה חלק מקום 3–4 בתחרות וינה (ניצח: גאורג מרקו). בשנת 1899 הגיע למקום השלישי בתחרות בודפשט (ניצח: גזה מארוצי) ובאותה שנה חלק מקום 2–3 עם קרל שלכטר לאחר גזה מארוצי בתחרות וינה, לזכרו של איגנץ קוליש. בשנת 1900 הגיע למקום ה-13 בתחרות פריז (ניצח: עמנואל לסקר).

בשנת 1902 הגיע ברודי למקום השמיני בתחרות הנובר (ניצח: ולטר ג'ון) בשנת 1906 הגיע למקום השלישי בתחרות גיור, אליפות הונגריה הראשונה (ניצח: זולטן פון באלה). בשנת 1908 חלק מקום 6–7 בתחרות דיסלדורף (ניצח: פרנק מרשל). בשנת 1909 חלק מקום 2–4 אחרי ז'יגמונד ברס בתחרות בודפשט. בשנת 1911 חלק מקום 3–5 בתחרות בודפשט (אליפות הונגריה, ניצחו: זולטן פון באלה וז'יגמונד ברס). בשנת 1913 חלק מקום 6–7 בתחרות בודפשט (ניצח: רודולף שפילמן).

לאחר מלחמת העולם הראשונה הפך ברודי לאזרח רומני כתוצאה מחילופי הגבולות שלאחר המלחמה. ברודי הגיע למקום השישי בתחרות בודפשט בשנת 1921 (ניצחו: סבלי גריגורייביץ' טרטקובר ושוואי). בשנת 1927 הגיע למקום השני באליפות רומניה השנייה (ניצח: אלכסנדרו טירולר).

ברודי ייצג את רומניה בשלוש אולימפיאדות שחמט:

באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט בין 26 ביוני לבין 15 ביולי 1926. ברודי שיחק בלוח השני בנבחרת שהשיגה מקום שלישי באולימפיאדה וזכה במדליית ארד קבוצתית.

באולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג בין 21 ביולי לבין 6 באוגוסט 1928. ברודי ניצח בארבעה משחקים, סיים ארבעה בתיקו והפסיד בשמונה.

באולימפיאדת השחמט 1935, אולימפיאדת השחמט השישית שאורגנה על ידי פיד"ה שהתקיימה בוורשה בין 16 באוגוסט לבין 31 באוגוסט 1935. ברודי ניצח בחמישה משחקים, סיים בתיקו שבעה והפסיד בשלושה.

קישורים חיצוניים
----------------

ויקישיתוף מדיה וקבצים בנושא **מיקלוש ברודי** בוויקישיתוף

* מיקלוש ברודי, באתר צ'סגיימס (באנגלית)
* אומדן מד הכושר של ברודי

הערות שוליים
------------

1. ↑  2nd Chess Olympiad: The Hague 1928, Romania, באתר OlimpBase
2. ↑  6th Chess Olympiad: Warsaw 1935, Romania, באתר OlimpBase
הצגת הטומוס המייסד של הכנסייה האורתודוקסית האוקראינית. אפיפניוס משמאל ונשיא אוקראינה פטרו פורושנקו, מימין. 7 בינואר 2019
**אפיפניוס הראשון** (באוקראינית: **Епіфаній**; שם חילוני: **סרגיי פטרוביץ' דומנקו**, נולד ב-3 בפברואר 1979) הוא המטרופוליט של קייב וכל אוקראינה (Митрополит Київський і всієї України) הראשון. ראש הכנסייה האורתודוקסית האוקראינית החל מה-15 בדצמבר 2018.

תולדות חייו
-----------

נולד בווקוב שבמחוז אודסה, אוקראינה. בשנת 1996 החל ללמוד בסמינר התאולוגי בקייב, ולאחר שלוש שנים עבר לאקדמיה התאולוגית, אותה סיים בשנת 2003 בתואר דוקטור לתאולוגיה. בשנים 2006-2007 למד פילוסופיה באוניברסיטת אתונה. עם שובו לקייב מונה לראש המחלקה לפילולוגיה באקדמיה התאולוגית של קייב, היה לנזיר ולקח לעצמו את השם "אפיפניוס".

ב-2008 היה למזכירו האישי של פליארט דניסנקו, ראש הכנסייה האורתודוקסית של אוקראינה - פטריארכיית קייב (UOC-KP; Украї́нська Правосла́вна Це́рква – Ки́ївський Патріарха́т (УПЦ-КП), אשר נשא בתואר "פטריארך קייב", תואר שלא הוכר על ידי שאר הפטריארכים של הכנסייה האורותודוקסית. ב-2009 מונה לבישוף וישגורוד מטעם UOC-KP. ב-2010 מונה לרקטור האקדמיה התאולוגית של קייב.

ב-23 בינואר 2012 העניק לו פליארט דניסנקו את התואר ארכיבישוף. ב-2013 מונה לממונה על דיוקסיות בילה צרקווה ופריאסלאב-חמלניצקי וחבר הסינוד הקדוש (חבר בכירי הכנסייה).

ב-15 בדצמבר 2018 נבחר אפיפניוס בן ה-39 על ידי ועידת איחוד הכנסיות האוקראיניות לכהן כראש (פרימאט) הכנסייה החדשה - הכנסייה האורתודוקסית האוקראינית בתואר מטרופוליט של קייב וכל אוקראינה.

בטקס הראשון שנשא לאחר בחירתו, לא הזכיר את קיריל הראשון של מוסקבה, ראש הכנסייה האורתודוקסית הרוסית, אליה הייתה הכנסייה האוקראינית כפופה עד אז. בכך ביטא את שחרורה של כנסייתו משליטת מוסקבה.

ב-5 בינואר יצאו נשיא אוקראינה, פטרו פורושנקו, המטרופוליט אפיפניוס, פליארט דניסנקו ובכירים נוספים לאיסטנבול. באותו יום קיים אפיפניוס קיים טקס דתי יחד עם ברתולומאיוס פטריארך קונסטנטינופול. למחרת, במסגרת טקסי חג ההתגלות, הוענק לו הטומוס הרשמי, המאשר חוקית את כינון הכנסייה האוקראינית.

פעילות אקדמית ונוספת
--------------------

אפיפניוס הוא ראש ועדת העורכים של כתבי העת של האקדמיה התאולוגית וחיבר מאמרים ומונוגרפיות בנושאי דת ויחסי דת ומדע ודת וחברה. הוא דמות מוכרת בממשל האוקראיני ומשמש כיועץ למשרדי ממשלה שונים בנושאי דת. בעל עיטור מסדר ההצטיינות (Орден «За заслуги» דרגות III ו-II) ועיטורים אזרחיים נוספים.

קישורים חיצוניים
----------------

ויקישיתוף מדיה וקבצים בנושא **אפיפניוס הראשון** בוויקישיתוף
* אפיפניוס הראשון, ברשת החברתית פייסבוק
* אפיפניוס הראשון, ברשת החברתית טוויטר
* אפיפניוס הראשון, ברשת החברתית אינסטגרם
* Metropolitan Epifaniy (Dumenko) Becomes Primate of One Local Orthodox Church of Ukraine
* History in the making: future Ukrainian Orthodox Church elects its Primate
* Bishop Epifaniy (Dumenko) elected Primate of the "Orthodox Church in Ukraine"

הערות שוליים
------------

1. ↑  Ukrainian Primate Avoids Commemorating Moscow Patriarch in First Liturgy
2. ↑  Ukraine Receives Tomos Officially and Forever
3. ↑  Ecumenical Patriarch hands tomos of autocephaly over to leader of Orthodox Church of Ukraine

|  |  |
| --- | --- |
| בקרת זהויות עריכת הנתון בוויקינתונים | 
* GND: 1142252280
* VIAF: 311348521
* WorldCat: viaf-311348521

 |
תמונה פאנורמית של הפארק
**בוסטון קומון** (באנגלית: **Boston Common**) הוא הפארק הציבורי המרכזי בעיר בוסטון. ראשיתו של הבוסטון קומון בשנת 1634, והוא הפארק הוותיק ביותר בארצות הברית. שטח הפארק הוא כ-200 דונם. במקום בית קברות ישן בו קבורים בין השאר הצייר גילברט סטיוארט והמלחין ויליאם בילינגס.

בריכת הצפרדעים בפארק

היסטוריה
--------

הבעלים הראשונים של המגרש עליו יושב הקומון היה ויליאם בלקסטון, המתיישב האירופאי הראשון בבוסטון. בשנות השלושים של המאה ה-17 שימש השטח כאזור מרעה לפרות, אולם כעבור מספר שנים התדלדל שטח המרעה עקב רעיית יתר.

הבריטים השתמשו בקומון כמחנה צבאי בתקופה שקדמה למלחמת העצמאות של ארצות הברית, וממנו יצאו הכוחות הבריטים לקרבות הראשונים במלחמה, קרבות לקסינגטון וקונקורד.

בית הקברות הישן
בשנת 1965 נערכה בפארק הפגנה גדולה נגד מלחמת וייטנאם, ובשנת 1969 נערכה הפגנה נוספת שבה השתתפו כ-100,000 איש. בשנת 1967 ערכה ג'ודי גרלנד הופעה רבת משתתפים במקום. בשנת 2006 נשבר בפארק שיא גינס, כאשר הודלקו בו מספר שיא של 30,128 דלעות הלואין.

כיום משמש ה"בוסטון קומון" כפארק ציבורי, ומתקיימים בו גם הופעות ואירועים שונים. בין השאר נאמו בו האפיפיור יוחנן פאולוס השני ומרטין לותר קינג. כמו כן בפארק נמצא מרכז למבקרים בבוסטון והוא ניצב בתחילתו של מסלול שביל החירות העירוני.

בשנת 1987 קיבל הפארק את המעמד הרשמי של "אתר לאומי בעל משמעות היסטורית".

קישורים חיצוניים
----------------

ויקישיתוף מדיה וקבצים בנושא **בוסטון קומון** בוויקישיתוף
* בוסטון קומון, באתר עירית בוסטון.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553712805171
* LCCN: sh91001901
* MusicBrainz: 0bcc42d8-ade8-4efd-bcfa-6b077669fe8a
* NARA: 10046557
* VIAF: 140734410
* WorldCat: lccn-n81142254

 |
**אימונוטוקסין** הוא תצמיד של נוגדן (אימונוגלובולין) ורעלן (טוקסין). האימונוטוקסין נמצא יעיל במיוחד כתרופה מונחית ונעשה בו שימוש בעיקר לשם טיפול במחלות זיהומיות, אוטואימוניות, אלרגיה, בזיהומים פטריתיים ופרזיטיים, ולשם הרחקת תאים דוחי שתל מאיברים לפני השתלה.

אופן הפעולה
-----------

מהלך האימונוטוקסין בתא
הביסוס שעומד מאחורי השימוש באימונוטוקסין הוא הקישור הספציפי של נוגדנים לאפיטופים מסוימים. תאים מסוימים מייצרים אפיטופים ספציפיים אשר להם יכולת להיקשר לנוגדן. הנוגדן לבדו לא פועל להשמדת תא המטרה ולכן אל הנוגדן הוצמד רעלן שאמור לשבש את פעילות התא (הרעלן משבש את סינתזת החלבונים בתא ולכן התא לא יכול להתקיים יותר). כאמור, הרעלן המקורי מורכב משתי שרשראות פפטידים, אחת אחראית על הקישור של הרעלן ואחת על הפעילות הקטליטית שלו (טוקסינית). שתי שרשראות הפפטידים ברעלן הופרדו מהסיבה שהשרשרת שאחראית לקישור הרעלן עלולה ליצור קישור עם אפיטופים אחרים באורגניזם וליצור פעילות לא רצויה של השמדת תאים לא רצויים. אל הנוגדן קושרים (בזרועות ה-Fab) את השרשרת האחראית על הפעילות הקטליטית של הרעלן. התצמיד נוגדן-טוקסין מוחדר לסרום הדם של האורגניזם, ונצמד לאפיטופ הספציפי של הנוגדן (באזור ה-Fc) על פני תא המטרה.

חדירת התצמיד לתא
----------------

לאחר היצמדות התצמיד לאפיטופ, האימונוטוקסין חודר לתא בתהליך שנקרא תהליך האנדוציטוזה. בתהליך זה התצמיד מוחדר בשלמותו אל האנדוזם שבתא ומשם הוא יכול לעבור דרך שלוש אפשרויות:

* לצאת מהתא לאחר שהאנדוזום הרחיק אותו אל חוץ קרום התא.
* לעבור לליזוזום ששם הוא יפורק ויאבד את הפעילות הציטוטוקסית שלו.
* לעבור למנגנון הגולג'י בתא ששם הנוגדן והטוקסין מופרדים והטוקסין פועל לעיכוב תהליכי ביוסינתזה של חלבוני התא.

ראו גם
------

* ביוטכנולוגיה
* תא סרטני
* מערכת גולג'י

קישורים חיצוניים
----------------

ויקישיתוף מדיה וקבצים בנושא **אימונוטוקסין** בוויקישיתוף
**קפלר-42** או בשמו הקודם **KOI-961** הוא כוכב מסוג ננס אדום שנמצא במרחק של כ-126 שנות אור ממערכת השמש בקבוצת הכוכבים ברבור. ב-2012 אושר גילויים של שלושה כוכבי לכת ברדיוס של 0.57, 0.73 ו0.78 פעמים רדיוס כדור הארץ. זהו הגילוי הראשון של מערכת כוכבי לכת שכל כוכבי הלכת בה קטנים מרדיוס כדור הארץ.

מאפיינים
--------

לקפלר-42 קווי דמיון רבים לכוכב ברנרד. הטמפרטורה, הרדיוס וספקטרום הפליטה שלהם דומים. כמו לכוכב ברנרד גם לקפלר-42 רמת מתכתיות נמוכה יחסית עם מעט קווי בליעה של נתרן וסידן, מהירות סיבוב נמוכה, מהירות רדיאלית גבוהה ומהירות עצמית גבוהה. התכונות הללו מלמדות, שכמו כוכב ברנרד, קפלר-42 הוא ננס אדום 'זקן'. החוקרים השתמשו בהשוואה לכוכב ברנרד כדי ללמוד על תכונותיו של קפלר-42.

כוכבי הלכת
----------

השוואת מערכת קפלר-42 לצדק בינואר 2012 דיווחה קבוצת חוקרים מהמכון הטכנולוגי של קליפורניה על מציאת שלושה כוכבי לכת סביב קפלר-42. החוקרים השתמשו בנתונים מטלסקופ החלל קפלר ובנתונים ממצפים קרקעיים- מצפה הכוכבים פלומר ומצפה הכוכבים קק. שלושת כוכבי הלכת זוהו באמצעות ליקוי. לשלושת כוכבי הלכת זמן הקפה של פחות מיומיים. לשלושת כוכבי הלכת רדיוס קטן מנוגה כשלקטן ביניהם רדיוס דומה למאדים. על פי הנתונים לשלושת כוכבי הלכת פני שטח סלעיים, אך הם מקיפים את כוכב האם הרבה פנימה מאזור ישיב (אזור שבו יכולים להתקיים מים נוזליים). 

ישנה חשיבות לעובדת היות קפלר-42 ננס אדום, מכיוון שרוב הכוכבים בגלקסיית שביל החלב הם ננסים אדומים. מכיוון שרדיוסו של קפלר-42 הוא כשישית רדיוס שמש, או 1.7 רדיוס צדק, המערכת הפלנטרית שלו דומה יותר למערכת של צדק וירחיו מאשר למערכת השמש (ראו איור). עובדה זו מראה על מגוון המבנים האפשריים למערכות כוכבי לכת.

| כוכב לכת | רדיוס(RE) | זמןהקפה(d) | מרחקממוצע(AU) | טמפרטורתפני שטח(K) |
| --- | --- | --- | --- | --- |
| **b** | 0.78 | 1.2137672 | 0.0116 | 519 |
| **c** | 0.73 | 0.45328509 | 0.0060 | 720 |
| **d** | 0.57 | 1.865169 | 0.0154 | 450 |

קישורים חיצוניים
----------------

ויקישיתוף מדיה וקבצים בנושא **קפלר-42** בוויקישיתוף
* ידיעה על הגילוי באתר טלסקופ החלל קפלר של נאס"א
* נתוני Kepler-42 באתר Extrasolar Planets Encyclopaedia
* מבנה ודינמיקה של מועמדי קפלר למערכות מרובות כוכבי לכת, Jack J. Lissauer ועמיתים, אפריל 2011
* קפלר-42, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  אינפרא אדום קרוב של כוכבים המארחים מועמדים לכוכבי לכת בעלי מסה נמוכה, Philip S. Muirhead ועמיתים, 8 בספטמבר 2011
2. 1 2 3 4 5  מאפייני הלוויינים של קפלר-42: כוכב קטן עם תנועה אמיתית גדולה ושלושה כוכבי לכת קטנים,‏Muirhead, Philip S. ועמיתים, ינואר 2012
***The Gentleman's Magazine*** (**"המגזין של הג'נטלמן"**) היה כתב עת שהעורך והעיתונאי אדוארד קייב הוציא לאור לראשונה בלונדון בינואר 1731. הוא היה כתב העת המודפס הראשון בשפה האנגלית שהופץ בתפוצה ארצית ולא מקומית, וכפי הנראה היה הראשון מסוגו בעולם המערבי.

הכותרת המקורית הראשונה הייתה "המגזין של הג'נטלמן, או מקור המידע החודשי של הסוחר". החידוש של קייב היה ביצירת תמצית חודשית של חדשות ופרשנות על כל נושא שיש לציבור המשכיל עניין בו, ממחירי סחורות הגלם ועד לשירה בלטינית. רוב החומר בכתב העת היה מקורי ונכתב על ידי קבוצה של תורמים קבועים, אבל כלל גם ציטוטים נרחבים וסיכומים מכתבי עת וספרים אחרים. קייב, שערך את כתב העת תחת שם העט "סילבנוס אורבן" (Sylvanus Urban), היה הראשון להשתמש במונח "מגזין" (במקור מערבית דרך הצרפתית "מחסן") עבור כתב עת. בשער הופיע תמיד האיור (שעודכן עם השנים) של בית "שער סנט ג'ון" (St John's Gate, שריד למנזר) בקלרקנוול שברובע איזלינגטון שבלונדון. מבנה זה, שהיה ביתו של קייב, שימש בפועל כמשרדים של כתב העת.

קודם לייסוד *The Gentleman's Magazine* היו כתבי עת שהתמחו בתחומים מסוימים, אבל לא היו פרסומים מרובי תחומים כמוהו (אם כי היו קודם לכך ניסיונות כדוגמת "The Gentleman's Journal", שנערך על ידי פטר אנתוני מוטיו (Peter Anthony Motteux) ויצא לאור בשנים 1694-1692).

מקום העבודה הקבוע הראשון של סמואל ג'ונסון כסופר היה ב-*The Gentleman's Magazine*. בתקופה בה נאסר לדווח על הדיונים בפרלמנט תרם ג'ונסון בקביעות דוחות על הנעשה בפרלמנט בכותרת "דיונים של הסנאט של מגנה ליליפוטיה". המשפטים שהופיעו בדוחות אלו אומנם שיקפו את עמדותיהם של המתדיינים, אבל הנוסח היו כולו פרי עטו של ג'ונסון.

קייב שהיה איש עסקים מוכשר, הצליח לפתח רשת הפצה נרחבת עבור *The Gentleman's Magazine*. כתב העת נקרא בכל רחבי העולם דובר האנגלית. העיתון נסגר בספטמבר 1907.

סדרות
-----

* 1735-1731 The Gentleman's Magazine, או מקור המידע החודשי
* 1833-1736 The Gentleman's Magazine, והכרוניקה ההיסטורית
* 1855-1834 The Gentleman's Magazine של הסדרות החדשות
* 1868-1856 הסדרות החדשות: The Gentleman's Magazine וסקירה היסטורית
* 1907-1869 הסדרות החדשות: The Gentleman's Magazine

קישורים חיצוניים
----------------

* | מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **The Gentleman's Magazine** |
* תצלומים של דפים מה-Gentlemen's Magazine
* The Gentleman's Magazine, באתר אנציקלופדיה בריטניקה (באנגלית)

הערות שוליים
------------

1. ↑  לילפוט היא מדינה פרי דמיונו של ג'ונתן סוויפט בספרו מסעי גוליבר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007369782505171
* LCCN: n81019800
* VIAF: 181946716
* WorldCat (עם VIAF): 181946716

 |
**פייטון פלייס** הוא רומן משנת 1956 מאת גרייס מטאליוס. הרומן מתאר כיצד שלוש נשים נאלצות להשלים עם זהותן, הן כנשים והן כיצורים מיניים, בעיירה קטנה, שמרנית, ורכלנית בניו-אינגלנד.

עם נושאים חוזרים ונשנים של צביעות, אי שוויון חברתי ופריבילגיה מעמדית בסיפור שכתבה כולל גילוי עריות, הפלות, ניאוף, תאווה ורצח, הוא נמכר ב־60,000 עותקים בעשרת הימים הראשונים ליציאתו ונשאר ברשימת רבי-המכר של הניו יורק טיימס במשך 59 שבועות.

הרומן הוליד זיכיון שנמשך במשך ארבעה עשורים. פוקס המאה ה-20 עיבדה אותה כסרט קולנוע בשם דומה בשנת 1957, ומטאליוס כתבה אף ספר המשך שיצא לאור בשנת 1959, בשם "בחזרה לפייטון פלייס", שצולם גם הוא בשנת 1961 באותה הכותרת. 

הרומן המקורי משנת 1956 עובד שוב בשנת 1964, במה שהפך לסדרת טלוויזיה בפריים טיים מוצלחת להפליא לפוקס המאה העשרים TV (אנ') עד 1969, והמונח "פייטון פלייס" - הרמז לכל עיר קטנה או קבוצה המחזיקה סודות שערורייתיים - נכנס ללקסיקון האמריקאי.

רקע
---

גרייס החלה לכתוב ב-1954, בגיל 30, על עיירה בניו אינגלנד השומרת בתוכה סודות אפלים. בתחילה קראה לספרה "העץ והפריחה" (The Tree and the Blossom) אך ביחד עם בעלה סברה שהשם אינו מתאים. הם חפשו לתת לספר שם של מקום שאינו קיים. הם מצאו במפה עיירה בטקסס בשם Payton, החליפו את ה-a ב-e, הוסיפו Place וקבלו Peyton Place שיכול להתאים לכל עיירה השומרת את ה"שלדים" שלה בבתים. כתב היד נדחה על ידי מספר הוצאות גדולות עד שהתקבל.

הפצת הספר החלה במסע פרסום ב-ספטמבר 1956. המבקרים קטלו אותו אבל הקהל חשב ההפך. תוך זמן קצר הוא הפך לרב-מכר, היה במשך 59 שבועות ברשימת רבי המכר של הניו יורק טיימס ונמכר ב-20 מיליון עותקים בכריכה קשה ו-12 מיליון עותקים בכריכה דקה, כן תורגם ללשונות רבים (כולל עברית) והופץ בכל העולם.

מטאליוס כונתה תיבת פנדורה בג'ינס כחולים. השם "פייטון פלייס" הפך למושג של מקום בו יש רכילות וסודות אפלים.

הוליווד קפצה על המציאה וכבר ב-1957 הופק הסרט המצליח "פייטון פלייס" בכיכובה של לנה טרנר.

חברת הטלוויזיה ABC הפיקה אופרת סבון "פייטון פלייס" בשנים 1964 -1969.

קישורים חיצוניים
----------------

* פייטון פלייס, באתר OCLC (באנגלית)